Sekolah Kebangsaan Sultanah Asma

**Sekolah Kebangsaan Sultanah Asma** atau nama ringkasnya *SK Sultanah Asma*, merupakan sekolah Sekolah Kebangsaan yang terletak di Kedah.

## Sejarah
Sekolah Kebangsaan Sultanah Asma bermula sebagai sebuah sekolah perempuan Aliran Inggeris yang pertama di Negeri Kedah Darul Aman. Bangunan sekolah ini pada mulanya ialah sebuah istana kepunyaan Cik Chempo Chendra, isteri pertama Almarhum Sultan Abdul Hamid Halim Shah.  Pada tahun 1922 kerajaan negeri telah membeli bangunan istana ini, dan dengan sokongan dan kerjasama Tengku Sulung Ahmad Idid, Tuan Stewart (Pengawas Pelajaran) dan En. Ismail Putih, sekolah ini ditubuhkan dengan nama Sekolah Perempuan Kampung Baru.

Pada mulanya sekolah ini untuk anak-anak perempuan pegawai tinggi kerajaan negeri Kedah sahaja. Penuntut-penuntut sekolah ini dipilih oleh sebuah lembaga yang terdiri dari mereka yang disebut di atas tadi. Sekolah ini ditutup waktu pemerintahan Jepun.

Selepas perang, sekolah ini dibuka semula di bawah jagaan Cik Kontek Kamariah. Apabila Inggeris kembali memerintah, Capt. P. Whitworth, Ketua Pegawai III telah membuka sekolah ini pada 12 November 1945. 70 orang murid perempuan dari pelbagai keturunan, bangsa dan agama pertama kali diterima masuk ke sekolah ini.

Bilangan murid bertambah dari tahun ke tahun. Dalam tahun 1948 bilangan murid meningkat dari 194 orang dengan 10 orang tenaga pengajar. Cadangan telah dibuat dalam tahun 1951 untuk mencari tapak baru. Akhirnya pihak berkuasa telah mendapat satu kawasan di Derga.

Pada tanggal 10 Januari 1954 KDYMM Tuanku Sultanah Kedah telah dengan rasminya meletakkan batu asas bagi tanda pembinaan bangunan baru yang dilengkapi 16 bilik darjah untuk sekolah rendah dan 13 bilik darjah untuk menengah. Mulai tarikh itu sekolah ini diberi nama sempena nama Tuanku Sultanah Kedah.

Pada mulanya sekolah rendah dan menengah di bawah satu pentadbiran Guru Besar sehinggalah tahun 1959 apabila sekolah rendah mendapat bangunan sendiri di kawasan yang sama.

## Senarai Guru Besar
# Pn. Z. Fakhirudin, PJK                                               (1959 - 1971)
# Pn. Hjh. Siti Bidayah Bt Hj. Din, KMN., AMN., BMS., BKM., PPN., PJK. (1971 - 1976)
# Cik Hjh. Juwairiah Bt Jaafar, PCK                                  (1977 - 1992)
# Pn. Hjh. Wan Nodrim Bt Wan Abddullah                       (1992 - 2003)
# Pn. Zaibaidahaini Bt Abdul Razak                                 (2004 - 2005)
# Pn. Hjh. Siti Noor Bt Ibarahim                                       (2005 - 2010)
# Pn. Hjh. Sobah Bt Hj. Omar                                           (2010 -2018)
#Pn. Hjh. Norlilawati Bt Mohamed                                   (2018 -  2020)
#Pn. Huslina Bt Mohd Hussain                                        (2020 - 2022)

## Pencapaian

**KEJAYAAN TAHUN 1998**

***1. Sekolah Lima Bintang (1999/2000)***

***2. Johan Sekolah Harapan Negara Kategori Bandar (1998)***

***3. Johan Anugerah Kualiti Menteri Pendidikan (Bandar) 1999***

***4. Johan 3K Peringkat Kebangsaan 1999***

***5. Naib Johan Anugerah Kualiti Menteri Pendidikan (Bandar) 1998***

KEJAYAAN KOKURIKULUM TAHUN 2014

## ''PERINGKAT ANTARABANGSA''

## Alamat
KM 4, JALAN LANGGAR,05460 ALOR SETAR, Kedah Darul Aman,  Malaysia 

## Pautan luar
* Sekolah Kebangsaan Sultanah Asma
* Sekolah Kebangsaan Sultanah Asma